**Татарстан Республикасында социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү турында**

**Татарстан Республикасы**

**ЗАКОНЫ**

Татарстан Республикасы

Дәүләт Советы тарафыннан

2017 елның 22 июнендә

кабул ителде

*(2021 елның 11 декабрендәге 89-ТРЗ номерлы Татарстан Республикасы Законы редакциясендә)*

1 статья. **Әлеге Законның җайга салу предметы**

Әлеге Закон социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге мөнәсәбәтләрне җайга сала.

2 статья. **Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге мөнәсәбәтләрне хокукый җайга салу**

1. Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге мөнәсәбәтләрне хокукый җайга салу Россия Федерациясе Конституциясенә, Татарстан Республикасы Конституциясенә нигезләнә һәм “Россия Федерациясендә инвалидларны социаль яклау турында” 1995 елның 24 ноябрендәге 181-ФЗ номерлы Федераль закон (алга таба – Федераль закон), аның нигезендә кабул ителә торган башка федераль законнар һәм Россия Федерациясенең башка норматив хокукый актлары, әлеге Закон, Татарстан Республикасының башка законнары һәм Татарстан Республикасының башка норматив хокукый актлары нигезендә гамәлгә ашырыла.
2. Җирле үзидарә органнары федераль законнар, Россия Федерациясенең башка норматив хокукый актлары, әлеге Закон һәм Татарстан Республикасының башка норматив хокукый актлары нигезендә үз компетенцияләре кысаларында социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге мөнәсәбәтләрне җайга сала торган муниципаль хокукый актлар кабул итәргә хокуклы.

3 статья. **Әлеге Законда кулланыла торган төшенчәләр**

Әлеге Законда кулланыла торган төп терминнар һәм төшенчәләр Федераль закондагы мәгънәләрендә кулланыла.

4 статья. **Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә Татарстан Республикасы дәүләт хакимияте органнары вәкаләтләре**

1. Татарстан Республикасы Дәүләт Советы вәкаләтләренә түбәндәгеләр керә:
2. социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге мөнәсәбәтләрне җайга сала торган Татарстан Республикасы законнары кабул итү;
3. социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге мөнәсәбәтләрне җайга сала торган Татарстан Республикасы законнарын үтәүне һәм гамәлгә ашыруны тикшереп тору;
4. федераль һәм Татарстан Республикасы законнары нигезендә башка вәкаләтләр башкару.
5. Татарстан Республикасы Министрлар Кабинеты вәкаләтләренә түбәндәгеләр керә:
6. социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә чаралар үткәрү күздә тотыла торган Татарстан Республикасы дәүләт программаларын раслау, әлеге программаларның үтәлешен тикшереп тору;

 2) социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә норматив хокукый актлар кабул итү;

 3) федераль һәм Татарстан Республикасы законнары нигезендә башка вәкаләтләр башкару.

3. Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә Татарстан Республикасы башкарма хакимияте органнары вәкаләтләренә түбәндәгеләр керә:

1) социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә чаралар үткәрү күздә тотыла торган Татарстан Республикасы дәүләт программаларын эшләүдә һәм гамәлгә ашыруда катнашу;

1. Татарстан Республикасы милкендәге социаль, инженерлык һәм транспорт инфраструктуралары объектларыннан инвалидларның файдалану мөмкинлеге өчен шартлар тудыруны тәэмин итү;
2. социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә мониторинг үткәрү;
3. федераль һәм Татарстан Республикасы законнары нигезендә башка вәкаләтләр башкару.

5 статья. **Махсус җайланмалар һәм җиһаз урнаштырылырга тиешле социаль, инженерлык һәм транспорт инфраструктуралары объектлары**

Инвалидларга файдалану мөмкинлеген тәэмин итү өчен махсус җайланмалар һәм җиһаз урнаштырылырга тиешле социаль, инженерлык һәм транспорт инфраструктуралары объектларына түбәндәгеләр керә:

1) дәүләт һәм муниципаль торак фондының торак биналары;

2) административ биналар һәм корылмалар;

3) мәдәният объектлары һәм мәдәният-тамаша корылмалары, дини биналар һәм дини йолаларны башкару урыннары;

4) мәгариф, фән, сәламәтлек саклау, социаль яклау, халыкка социаль хезмәт күрсәтү һәм халыкны эш белән тәэмин итү объектлары һәм оешмалары;

5) сәүдә, халыкка җәмәгать һәм көнкүреш хезмәтләре күрсәтү объектлары, кредит учреждениеләре, нотариаль эшчәнлекне гамәлгә ашыру урыннары;

6) кунакханәләр (отельләр), башка вакытлыча яшәү урыннары;

7) физкультура-сәламәтләндерү, спорт биналары һәм корылмалары, ял итү урыннары, парклар, бакчалар, урман-парклар, пляжлар һәм аларның территорияләрендәге сәламәтләндерү һәм рекреация билгеләнешендәге объектлар һәм корылмалар, аллеялар һәм җәяүлеләр өчен юллар;

8) федераль һәм Татарстан Республикасы законнары нигезендә инвалидларны эшкү урнаштыру рөхсәт ителә торган сәнәгать билгеләнешендәге объектлар, кече бизнес объектлары, җитештерү объектлары;

9) халыкка транспорт хезмәте күрсәтү объектлары һәм корылмалары: тимер юл вокзаллары, автовокзаллар, аэропортлар, автомобиль, тимер юл, су һәм һава транспортының халыкка хезмәт күрсәтә торган башка объектлары;

10) шәһәр, шәһәр яны һәм шәһәрара транспорт элемтәсендә барлык төр транспорт станцияләре һәм тукталышлары;

11) элемтә һәм мәгълүмат биналары һәм корылмалары;

12) тротуарлар, урамнар, юллар һәм магистральләр аша чыгу урыннары.

6 статья. **Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеге өчен шартлар тудыруны тәэмин итү**

Татарстан Республикасы дәүләт хакимияте органнары, җирле үзидарә органнары (билгеләнгән вәкаләтләре өлкәсендә), оештыру-хокукый рәвешләренә бәйсез рәвештә оешмалар Федераль закон нигезендә социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның (кресло-коляскаларда йөрүче һәм сукырларны йөртә торган этләрдән файдаланучы инвалидларны да кертеп) файдалану мөмкинлеге өчен шартлар тудыруны тәэмин итәләр.

Статья 7. **Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеге өчен шартлар тудыруны тәэмин итүдә инвалидларның иҗтимагый берләшмәләре катнашуы**

1. Инвалидларның иҗтимагый берләшмәләре Татарстан Республикасы территориясендә урнашкан социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеге турында һәм социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге чаралар хакында объектив, дөрес һәм тулы мәгълүмат алырга хокуклы.

2. Инвалидларның иҗтимагый берләшмәләре социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү буенча тәкъдимнәр белән Татарстан Республикасы дәүләт хакимияте органнарына һәм җирле үзидарә органнарына мөрәҗәгать итәргә хокуклы.

3. Инвалидларның иҗтимагый берләшмәләре вәкилләре социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендә мониторинг уздыруда катнашырга хокуклы.

8 статья. **Социаль, инженерлык һәм транспорт инфраструктуралары объектларыннан һәм күрсәтелә торган хезмәтләрдән инвалидларның файдалану мөмкинлеген тәэмин итүгә мәҗбүри таләпләрнең үтәлешен бәяләү** *(статья 2021 елның 11 декабрендәге 89-ТРЗ номерлы Татарстан Республикасы Законы редакциясендә*

Социаль, инженерлык һәм транспорт инфраструктуралары объектларыннан һәм күрсәтелә торган хезмәтләрдән инвалидларның файдалану мөмкинлеген тәэмин итү, шулай ук аларга бу очракта кирәкле ярдәм күрсәтү максатларында кабул ителгән Федераль закон, башка федераль законнар һәм Россия Федерациясенең башка норматив хокукый актлары, Татарстан Республикасы законнары һәм башка норматив хокукый актлары таләпләрен үтәү Федераль законның 151 статьясы нигезләмәләре нигезендә тәэмин ителә.

9 статья. **Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән** **инвалидларның файдалану мөмкинлеген тәэмин итү өлкәсендәге чыгымнарны финанс белән тәэмин итү**

1. Әлеге Закон нормаларын яңа төзелә торган һәм гамәлдәге социаль, инженерлык һәм транспорт инфраструктуралары объектларыннан инвалидларның файдалану мөмкинлеген тәэмин итү өлешендә үтәүгә бәйле финанс чыгымнары күрсәтелгән объектларның милекчеләренә йөкләнә.

2. Социаль, инженерлык һәм транспорт инфраструктуралары объектларыннан һәм аларда күрсәтелә торган хезмәтләрдән инвалидларның файдалану мөмкинлеген тәэмин итү өлкәсендәге Татарстан Республикасы дәүләт программалары, муниципаль программалар чараларын финанслау тиешле бюджетлар, федераль законнарда һәм Татарстан Республикасы законнарында тыелмаган башка финанслау чыганаклары исәбенә гамәлгә ашырыла.

3. Әлеге Законны Татарстан Республикасы бюджеты акчалары исәбеннән үтәүгә бәйле чыгым йөкләмәләрен финанс белән тәэмин итү тиешле финанс елына һәм план чорына Татарстан Республикасы бюджеты турындагы законда әлеге максатларга карала торган бюджет ассигнованиеләре чикләрендә гамәлгә ашырыла.

10 статья. **Әлеге Законның үз көченә керүе**

1. Әлеге Закон рәсми басылып чыккан көненнән соң 10 көн узгач үз көченә керә.

2. Федераль законнар нигезендә әлеге Закон нигезләмәләре социаль, инженерлык һәм транспорт инфраструктуралары объектларыннан инвалидларның файдалану мөмкинлеген тәэмин итү өлешендә бары тик 2016 елның 1 июленнән генә кулланылышка тапшырылган яисә реконструкцияләнгән, модернизацияләнгән күрсәтелгән объектларга карата кулланыла.

Татарстан Республикасы

Президенты Р.Н. Миңнеханов

Казан, Кремль

2017 елның 23 июне

№ 41-ТРЗ